section_heading: Ceremonija svrstavanja
paragraph_text: Klobuk svrstava učenike po njihovim vrlinama. Na odluku vjerojatno utječu i želje samih učenika: to se najbolje vidi u naumu klobuka da Harryja svrsta u Slytherine, ali ga je ipak svrstao u Gryffindore jer Harry nije želio biti Slytherin. Dumbledore je kasnije objasnio Harryju da je tako i trebalo biti zato što ljude određuju njihove odluke, a ne njihove sposobnosti. Zato je vjerojatno da Klobuk bira dom u koji će svrstati informiranog učenika po učenikovoj prethodnoj odluci, a one koji nisu informirani i koji ništa ne očekuju svrstava po njihovim trenutačnim željama ili po sposobnostima (profesor Slughorn čak je rekao da je pripadnost određenom domu u obitelji, ali to ne mora uvijek biti točno).